﻿1 
 
Doi grifoni pe piatra de mormânt a Doamnei Elina, 
soția lui Matei Basarab, de la Târgoviște 
 
de Conf. univ. dr. George V Grigore 
 
 
De-a lungul istoriei noastre apar simboluri și mesaje ce nu pot fi 
explicitate de către specialiști. Astfel, unul dintre aceste simboluri 
apare pe o piatră de mormânt ce se află în cadrul Curții domnești de la 
Târgoviște, în biserica ridicată de către domnitorul Petru Cercel. Este 
vorba de piatra de mormânt a Doamnei Elina, soția domnitorului 
Matei Basarab, ce are reprezentată în piatră imaginea a doi grifoni 
rampanți vultur – leu.  Marele meşter sibian Elias Nicolai a realizat o 
adevărată operă de artă, care se păstrează extrem de bine şi astăzi. 
Vorbim de piatra funerară de la intrarea în Biserica Mare Domnească, 
de la Târgovişte. Mormântul a adăpostit rămăşiţele domnitorului 
Matei Basarab şi ale doamnei sale, Elina. Mormintele domneşti au fost 
pângărite de turci când aceştia au atacat Ţara Românească, la scurt 
timp după moartea domnitorului. Din păcate piatra de mormânt a 
domnitorului a fost spartă în bucăți, din care nu s-au mai păstrat decât 
câteva fragmente. Trupurile celor doi au fost strămutate, în anul 1655, 
la Mănăstirea Arnota.  „Avem şi o lespede foarte interesantă. Pe ea se 
află sculptată stema Ţării Româneşti, care are în partea centrală 
Acvila, cu braţele deschise, şi Crucea pe care o ţine în cioc. În partea 
stângă şi în partea dreptă se află Soarele. În stânga şi drepta Ţării 
Româneşti se află doi lei rampanţi care fac parte din armurialul Ţării 
Româneşti”, spune istoricul Florin Petrică. Privesc mai atent imaginea 
pietrei funerare. Nu sunt doi lei rampanți (Forța Vieții), ci sunt doi 
grifoni rampanți, cu capete și aripi de vultur și corp de leu. Probabil 
făcând parte din bestiarul fantastic, aceste „ființe” nu puteau fi 
decriptate în timpul fostului regim, sau nu se explicitau pe 
fundamentul creștin-ortodox. Și totuși, aceste „ființe” sunt grifoni. 

Grifonul a fost declarat în mitologia greacă ca un monstru înaripat cu 
trup leonin, cu cap și aripi de vultur, consacrat zeului Apollo (zeu 
getic la origine). Se credea că locuiește în ținutul hyperboreienilor (la 
nord de Dunăre), păzind aurul nordic împotriva arimaspilor.Într-o altă 
variantă, grifonii sunt considerați paznicii lui Zeus (ca o gardă de 
corp). Grifonul apare frecvent în arhitectură, ca protector al clădirilor, 
iar în perioada modernă este folosit ca mascotă sau simbol pentru 
diferite instutiții, echipe de sport, școli și parcuri de distracție. În 
mitologia antică apar destul de des aceste ființe – hibrid. Astfel 
sfinxul este o figură mitologică zoomorfă înfățișată ca un leu culcat cu 
cap uman. Își are originile în sculpturile din Vechiul Regat 
Egiptean pe care l-au preluat și grecii. Creaturi similare se găsesc și în 
Asia de Sud și de Sud-Est. Trebuie menționat aici și Sfinxul din 
Bucegi (România), ce are un avers (ca o față de monedă; cu chip uman 
ce privește spre partea stângă) și un revers (cu chip de pasăre – pajură, 
ce privește spre dreapta)În epoca decorativă europeană sfinxul a 
reînviat în perioada Renașterii. Mai avem și centaurii, declara a fi un 
popor legendar din Tesalia, jumătate oameni, jumătate animale, cu 
trup de cal și bust de oameni. Au fost învinși însă de lapiți, ajutați 
de Tezeu, și izgoniți pentru totdeauna din Tesalia (lupta aceasta este 
cunoscută cu numele de centauromachie). Au mai fost învinși altă 
dată de Heracles. Sunt demne de a fi reținute numele a doi 
centauri: Chiron și Nessus. Centaurii întruchipează forța umană și 
animală, unită într-o singură creatură. Ilustrații ale centaurilor datează 
de acum 5000 de ani. Tatăl centaurilor e Centaurus, Ei erau cunoscuți 
a fi ostili cu oamenii fiind mereu în ceartă cu ei. Uneori Zeus îi 
trimitea să pedepsească pe ceilalți zei și pe oameni.Mai sunt 
Manticorele (uneori denumite marticore), care erau creaturi legendare 
monstruoase cu cap de om, trup de leu, aripi de vultur și coadă de 
dragon sau de scorpion. Ele trăiau în lumea umbrelor și îndeplineau 
funcția de paznici. Unele cladiri (chiar biserici vechi din Europa) sunt 
dotate special cu statuete care reprezinta diverse tipuri de manticore 
(exemple: Domul din Koln, Germania). Apoi mai este menționată 

Melusina sau Melusine, care este declarată a fi o zână, o ființă 
mitologică. Conform unei legende ea se căsătorește cu un cavaler cu 
condiția ca el să n-o vadă într-o anumită zi, când înfățișarea ei se 
schimbă într-o femeie cu trup de șarpe. 
În mitologia românească avem în basme și povești un personaj 
asemănător grifonului. Este vorba despre Zgripțuroaică (baborniță, 
cotoroanță, hoașcă, acvilă, iepurar, pajură, dihanie, scorpie, monstru). 
Cunoscut și ca „Zgripțor”, acesta este prezentată ca o pasăre din 
basme și mituri, de dimensiuni colosale, care îl ajută pe Făt-Frumos să 
se întoarcă de pe tărâmul celălalt (asigură legătura dintre cele două 
tărâmuri, Lumea aceasta și Lumea cealaltă), ca răsplată pentru faptul 
că Făt-Frumos i-a salvat puii ce erau să fie înghițiți de un balaur sau 
un șarpe uriaș (mitul luptei dintre pasăre și șarpe).Zgripțorul are mai 
multe interpretări mitologice. El este declarat și ca imaginea lui Zeus, 
ca stăpân al cerului și pământului. Imaginea grifonului apare de acum 
peste 2000 de ani pe artefactele de aur și argint geto – dacice.  Astfel, 
una dintre aceste descoperiri face referire la tezaurul geto-dac de 
argint descoperit la Surcea (jud. Covasna), în anul 1934, cu ocazia 
unor săpături. Satul Surcea aparține de comuna Zăbala și se afla la 3 
km vest de Tamașfalău, pe DC 10. Tezaurul este format din mai multe 
artrefacte din argint, dintre care se desprinde prezența unei falere 
ovale, reprezentând un călăreţ în mers spre dreapta; el ţine cu mâna 
stângă frâul, iar cu dreapta mânerul unei săbii lungi. Călăreţul, imberb, 
este îmbrăcat în armură şi poartă pe cap coif; deasupra capului este un 
vultur cu aripile desfăcute. La picioarele calului, redat în mişcare, cu 
piciorul stâng ridicat, se află un câine (sau lup). Mai avem în tezaur o 
faleră, rotundă, reprezentând un grifon rampant ce privește spre 
stânga; marginile ambelor falere sunt ornamentate cu semiove 
incizate. Urmează patru baze de cupe, de formă semisferică, 
ornamentate în relief (de sus în jos): şnur, frunze de acant şi lotus cu 
vârful în jos, alternând; spaţiile dintre vârfurile frunzelor sunt umplute 
cu puncte; (D = 7,2 – 7,3 cm); toate piesele sunt din argint aurit și şase 
nicovale de fier, puls un lingou de argint. Deasemenea, pe fundul 

cupelor de argint (fântâna adâncului) descoperite în mormântul getic 
princiar de la Agighiol (jud. Tulcea), în Tezaurul de la Rogozen 
(Bulgaria), pe fundul paharului Sharabhei din mormântul getic 
princiar de la Porțile de Fier (astăzi aflat la Metropolitan Museum  - 
New York – USA) și pe banda din spate (aflat în invizibil) a coifului 
princiar getic de la Coțofenești (jud. Prahova), apar grifoni 
dezmembrând diferite animale (cu bucăți din acestea în gură – cioc), 
ca simbol al momentului ruperii formelor vechi de viață și de apariție 
a altora (timpul judecății de apoi). În luna iunie 2013 avea să fie 
descoperită la Sarmizegetusa Regia o matriţă din bronz deosebită. 
Potrivit arheologilor, ea era folosită în antichitate la realizarea 
tiparelor pentru turnat piese decorative din metale preţioase, fiind 
singura piesă de acest fel descoperită până acum pe întreg teritoriul 
fostei Dacii. Obiectul de formă hexagonală este încrustat cu sculpturi 
ale unor animale mitiologice, provenite din zona mediteraneeană. 
„Sunt o serie întreagă de animale fabuloase şi reale în această 
matriţă, iar însăşi faptul că ea a funcţionat la Sarmizegetusa Regia, în 
ajunul cuceririi romane ne spune că mediile dacice rezonau la 
această artă care ilustrează fiinţe mitologice. Există câteva preluări 
din acest bestiar fantastic şi în arta locală din Munţii Orăştiei, cum 
sunt grifonii, dar şi alte animale. Acest lucru ne spune că aristocraţia 
dacă rezona la tot ce înseamnă acest univers fabulos, indiferent de 
unde provine. Arta care ilustrează această matriţă vorbeşte o llimbă 
internaţională cu legături în spaţiul mediteraneean şi nord-pontic. 
Este foarte important că ea a fost găsită şi a funcţionat în 
Sarmizegetusa”, a afirmat istoricul Gelu Florea.Matriţa descoperită la 
Sarmizegetusa Regia a fost realizată din bronz, foarte probabil prin 
metoda cerii pierdute. Este o piesă masivă, de circa opt kilograme, cu 
opt feţe, dintre care cele două principale de formă hexagonală, iar 
celelalte rectangulare. Lungimile laturilor ei au aproximativ opt 
centimeri, iar grosimea ei este de cinci centimetri. Elementele de 
decor sunt redate negativ. Potrivit cercetătorilor, artefactul a fost 
descoperit în stare bună de conservare, pe suprafaţa lui putându-se 
5 
 
observa, însă, urme de utilizare. Cu ajutorul matriţelor de acest tip se 
ornamentau foi subţiri din metale preţioase (aur şi argint) sau din aliaj 
pe bază de cupru. Imprimarea motivelor se făcea prin presarea acestor 
foiţe în interiorul modelului redat în negativ. Cu o astfel de matriţă 
erau realizate medalioane, falere, aplici sau elemente ale unor 
bijuterii.Istoricii care s-au ocupat de cercetarea ei susţin că o asemenea 
piesă era destul de costisitoare, astfel că întreaga ei suprafaţă era 
utilizată. Bestiarul, real şi fabulos, reprezentat pe piesă, este bogat şi 
divers. Este compus din animale fabuloase – grifoni şi animale 
reale:leu, tigru, leopard, rinocer, hipopotam, urs, mistreţ, lup, taur, 
zimbru, câine, cerb, cal, ţap, antilopă, iepure. Tema scenelor 
reprezentate pe matriţă, lupta dintre animale, este foarte veche şi 
răspândită pe spaţii culturale vaste. Ea este redată cu o grijă 
deosebită.Potrivit cercetătorilor, grifonul este o creatură fabuloasă, 
născută în imaginarul oriental încă din secolul IV î.Hr.., el 
reprezentând un motiv frecvent în artele decorative antice. Pe matriţa 
dacică se află trei tipuri de grifoni:grifonul-vultur, grifonul-leu şi 
grifonul-lup. Dacă primele două tipuri se găsesc pe un spaţiu larg, 
grifonul-lup este specific spaţiului nord-pontic. Elefantul a fost bine 
cunoscut în spaţiul mediteraneean, iar reprezentările sale în artă, 
inclusiv numismatice, sunt destul de frecvente. În schimb apariţiile 
rinocerului şi hipopotamului sunt surprinzătoare, deoarece imaginile 
acestora au fost rare în Antichitate. Aceste animale puteau fi văzute în 
cadrul jocurilor din amfiteatru. De pe matriţă lipsesc elementele 
vegetale şi antropomorfice. Unele reprezentări ale grifonului-lup au 
fost contorsionate în forma literei „S”, care stilistic se apropie de arta 
stepelor (masageții), susţin istoricii.Potrivit istoricului Gelu Florea, 
matriţa a fost realizată şi utilizată în secolul I î.Hr., iar prezenţa ei în 
capitala Regatului Dac reprezintă o dovadă în plus a conectării acestui 
spaţiu cultural la fluxul artistic şi tehnologic de foarte bună calitate din 
antichitate. Dar mai avem ceva. Este vorba despre scuturile antice de 
fier dacice descoperire în Cetatea Piatra Roșie. Aici este posibil a fi 
existat o locație (Altar) cu certe calități ritualice ale Vechii Biserici 

Valaho-Egiptene primodiale. Aici s-au descoperit așa numitele 
„scuturi” sau „umbouri de scut” din fier cu imagini mitologice în 
relief, ce împodobeau un spațiu sacerdotal, ca niște posibile „icoane” 
ale unei religii strămoșești uitate.Unul dintre scuturi (aflat în prezent 
la Muzeul de Istorie al României din București) are în relief 
reprezentarea unui grifon. Este realizat dintr-o tablă din fier, cu 
diametrul de 41,8 cm., prin prelucrare în tehnica „au repousse”, sau 
mai curând prin batere la cald, având o grosime de 1,8-1,9 mm și o 
înălțime maximă de cinci cm., la o greutate de 1,6 kg. În centru 
acestuia se află deasupra diametrului maxim un grifon în profil spre 
dreapta, cu corp și labe de leu (semn al Forței Vieții), gât, cap și aripi 
de pasăre răpitoare (Mama Gaya Vultureanca). Capul redă o protomă 
de pasăre răpitoare cu capul ridicat, cioc încovoiat, ochii realizați 
punctual („vede tot”) și cu o ureche îndreptată înainte („aude tot, chiar 
și șoaptele ce vin din viitor”). Din zona de contact dintre piept și 
labele din față pornește o nervură, arcuită în relief puternic, ce 
reprezintă aripa dreaptă (Grifonul „aripește”, adică „călătorește” în 
timp). Ea se suprapune în bună măsură cu gâtul animalului, pentru a 
coti apoi brusc spre spate pe un „traseu” arcuit. Vârful aripii se 
termină dincolo de fundul și coada animalului. Penajul este 
reprezentat în prima parte (2,6-4,3 cm.) prin pene semicirculare, late. 
Apoi continuă până la vârful cozii prin 16 benzi hașurate alternative, 
2-4 mm., cu lungimi variabile (6,5 cm. la marginea de sus, până la 0,8 
cm. la gât).Corpul animalului, decorat cu linii subțiri, incizate, trasate 
oarecum neregulat, este arcuit, încordat, puternic reliefat (gata de 
atac). Labele din față sunt întinse înainte, ca la un salt; cea din stânga 
îndoită, iar cea din dreapta întinsă. Labele din spate sunt: dreapta 
rămasă în urmă, stânga flexată spre înainte. Ghearele și labele sunt 
marcate prin câte două șănțuiri adâncite la fiecare picior. Coada este 
îndoită în formă de „S”, cu vârful în jos. Câmpul rămas liber sub 
corpul animalului este umplut de un décor vegetal.Călătorind pe mai 
departe, ajungem la Tezaurul de aur de la Sânnicolau Mare (jud. 
Timiș)– cel mai mare tezaur al evului mediu timpuriu. Era în vara 

anului 1799, pe 3 iulie, când ţăranul Nera Vuin, sârb de origine, săpa 
pe lângă un zid că să planteze vie, în curtea casei lui din satul 
Sânnicolau Mare. La un moment dat, sapa i s-a lovit de ceva metalic. 
Ceea ce a scos apoi din pământ avea să fie cel mai mare tezaur 
aparţinând Evului Mediu timpuriu. Nu se ştie nici acum, şi probabil nu 
se va şti niciodată, câte piese făceau parte din tezaur. Multe dintre ele 
sunt perechi şi e posibil că toate să fi avut o pereche, dar nu au mai 
ajuns până la noi. Povestea spune că descoperitorul le-a vândut pe 
nimica toată mai multor negustori, separat, sau numai unui negustor 
grec ori armean, care a încercat să le vândă la preţ mult mai mare, la 
Pesta. De aici, tezaurul a trăit o adevărată aventură. Descoperirea a 
avut în epocă un mare răsunet, valoarea sa fiind estimată la trei 
milioane de florini. Acum se află la Viena (Austria). Tezaurul de la 
Sânnicolau Mare a fost expus şi la Budapesta, de două ori, prima dată 
în 1884, apoi în 2002, la aniversarea a două sute de ani de la fondarea 
Muzeului Naţional al Ungariei. În România nu a fost expus niciodată. 
Pe vasele de aur ale tezaurului apare într-o scenă înfăţişată o pasăre 
uriaşă, purtând în gheare o femeie, care ţine într-o mâna un vas cu apă 
îndreptat spre ciocul păsării, iar în alta o ramură, ori, într-o altă 
reprezentare, două ramuri (Zgripțuroaica). Acest motiv a fost pus în 
legătură cu păsări mitice din tradiţia central-asiatică, din India, Siberia 
sau chiar China. Însă mult mai aproape de noi este fantastica pasăre a 
basmelor româneşti, zgripţuroaica, cea care îi aduce pe muritori de pe 
Tărâmul de Dincolo, înapoi, pe pământ. Zgripţuroaica trebuie să bea 
apă şi să fie hrănită în timpul zborului de către cel pe care îl 
transporta, la fel ca pasărea ce apare pe două dintre vasele de la 
Sânnicolau Mare. Fabuloasa pasăre din mitologia românească este 
paznica lumii de dincolo şi a aurului aflat acolo. Ea este strâns înrudită 
(nu doar etimologic) cu grifonii din ţinuturile hiperboree, care şi ei 
păzeau aurul din tărâmul lor. O altă scenă înfăţişează un arcaş la 
vânătoare, călare pe un straniu mamifer înaripat şi cu cap de om, 
doborând o felină. O alta ne prezintă un grifon ucigând un cerb.În 
zona Transilvaniei, în Cetatea Oradei (ce are începutul undeva prin 

secolele XI – XIII), veți găsi o „Sală cu grifoni”. Este vorba despre 
Corpul A al Palatul princiar. Acesta a fost construit între anii 1620 și 
1629, în timpul lui Gabriel Bethlen, după planurile arhitectului italian 
Giacomo Resti.Cronologic, acest corp de clădire închide o epocă și 
deschide alta. Pune punct cetății medievale a Oradei și se configurează 
în punctul zero al cetății renascentiste, fiind prima clădire edificată în 
actualul complex fortificat. Funcțiunea inițială era de fortificație, dar 
și de Palat princiar. Clădirea era considerată a doua reședință princiară 
după cea de la Alba-Iulia. De-a lungul secolelor, asupra sa se intervine 
de mai multe ori, fiind reparată, însă mărturia măreției sale se 
păstrează în Sala cu Grifoni. Aceștia sunt reprezentați pe pereți, în 
partea superioară, în mod spectaculos, rampanți, alături de elefanți și 
feline. Și ca să nu fim părtinitori, în zona Moldovei vom întâlni 
numeroase ființe fantastice - printre care și grifoni – pe cahlele 
ceramice medievale descoperite. Între cele mai timpurii cahle figurate 
cu reprezentări zoomorfe se numără cele descoperite în grupul de 
locuinţe de pe latura de nord a Curţii Domneşti din Suceava, distruse 
de incendiul din timpul campaniei sultanului Mehmed al II-lea în 
Moldova în anul 1476, în timpul domniei lui Ștefan cel Mare. Pe o 
cahlă a fost redat un Grifon cu un trup de felină, aripi desenate ca o 
succesiune de arce de cerc curbate spre spate, coada cu aspect vegetal, 
amintind crinii angevini stilizaţi, labe scurte şi terminate cu degete 
lungi, crestate. De asemenea, pe cahlele şi fragmentele de cahle 
descoperite la Cetatea de Scaun, Şipot-Suceava şi în grădina fostei 
mănăstiri de călugăriţe de la Pătrăuţi a fost reprezentat un grifon, un 
animal cu trup de leu, cu o coamă bogată până la jumătatea spatelui, 
cu atribute virile, coadă cu aspect vegetal, aripi asemănătoare cu nişte 
arce de cerc terminate cu gheare putemice şi cap de pasăre de pradă cu 
urechi asemănătoare celor de lup, purtând o coroană cu trei fleuroni.  
Iată câte dovezi sunt că poporul acesta a folosit acest simbol al 
mesagerului (grifon) ce face legătura între cele două tărâmuri, cele 
două lumi, de acum peste 2500 de ani. Dacă vom privi către 
obiceiurile de An Nou sau Paște când vin grupurile de mascați, 

ascunși sub nume de animale sau păsări (declarați ca obiceiuri 
barbare), ei reprezintă de fapt „zeii” ce vor veni la moment de Prag al 
Timpului (când cele două Lumi – Tărâmuri vor veni în atingere). De 
aici și imaginile zeilor din Egiptul antic (cei cu capete de păsări și 
animale) sau Mesopotamia (zeul pește).De sunt pe această piatră de 
mormânt aceste simboluri? Cine este de fapt Doamna Elina? Elina 
Năsturel Herescu (n. 1598 - d. 1653) a fost sora cărturarului Udriște 
Năsturel și soția lui Matei Basarab, domn al Țării Românești (1632-
1654).Doamna Elina (Elena) s-a căsătorit cu aga Matei când ea avea 
numai 14 ani, a devenit Doamnă a Țării Românești la 34 de ani, iar 
căsnicia lor a fost una longevivă, durând 40 de ani, conform pietrei 
funerare a doamnei. Ca și fratele său, cărturarul Udriște Năsturel, 
Elena a primit o educație aleasă, ea „putea scrie și citi în slavonă, 
latină și greacă, fiind pasionată de artă, istorie și literatură”, fiind 
„una din femeile cele mai de seamă ale neamului nostru”, după cum 
confirmă istoricul Constantin C. Giurescu.Doamna Elina, soţia 
domnitorului Matei Basarab, a rămas în istorie ca patroana literaturii 
româneşti. Nicolae Iorga este cel care a numit-o astfel pe cea mai 
cultivată şi erudită doamnă a Ţării Româneşti, într-un articol apărut în 
1932 şi numit chiar ,,Doamna Elina a Ţării Româneşti ca patroană 
literară”. Destinul Elinei Basarab s-a născut în 1598, fiind fiica 
postelnicului Radu Năsturel şi a doamnei Calea Calomfirescu. 
Cronicarii consemnează faptul că „Elina îşi petrecu copilăria în 
Hierăşti, unde tatăl ei clădise o casă de ţară care nu mai era casă, ci 
palat. Crescută într-un mediu luxos, cu educaţie aleasă, părinţii au 
căutat să o mărite cu un om demn de ea”, scrie C. Gane în portretul 
făcut Elinei Basarab, în cartea „Trecute vieţi de doamne şi domniţe”. 
Doamna Elina a crescut într-un mediu iubitor de cultură şi artă. A 
învăţat slavona şi greaca, a fost pasionată de literatură, artă şi istorie. 
Fratele ei a fost Udrişte Năsturel, primul cărturar român al secolului al 
XVII-lea şi primul scriitor în limba română.   „În 1612, la vârsta de 14 
ani, o şi măritară cu Aga Matei, boierul din Brâncoveni, în vinele 
căruia curgea sângele lui Matei Basarab. Cu toate că între noii 

căsătoriţi era o deosebire de 19 ani, ei se înţeleseră şi se iubiră. Au 
dus în boierie un trai de oameni înţelegători a tot ce e românesc, el, 
patriot luptător împotriva elementului străin, ea, liniştită culegătoare 
de datini, ocrotitoarea bisericii, a literaturii şi a artei”, mai scrie C. 
Gane.  „Când în 1632, soţul ei plecă la Constantinopol să ceară de la 
Poartă confirmarea domniei, iar ea rămase singură la Bucureşti să 
ducă trebile ţării, regenta se dezvălui deodată o bună politiciană. 
Printre încurcăturile delicatei situaţii a unei domnii neconfirmate, ea 
a ştiut să se strecoare cu dibăcie”, mai spune istoricul. Devenită 
doamnă a Ţării Româneşti, a rămas alături de soţul ei 40 de ani. Mari 
iubitori de biserici au construit împreună 46 de lăcaşe de cult, printre 
care se numără mănăstirile Arnota, Căldăruşani, Sadova, Măxineni, 
Cornăţel, schiturile Bărbăteşti, Dâmboviţa, Pinul, Buzăul, Catedrala 
Episcopală din Râmnic şi bisericile „Sfinţii Apostoli”, „Sărindar” din 
Bucureşti, „Sfântul Dumitru” din Craiova, „Sfinţii împăraţi” şi 
„Sfântul Nicolae Androneşti” din Târgovişte, „Sfinţii Apostoli” din 
Ploieşti. „Ce făcuse ca jupăneasă a făcut şi ca doamnă, însă cu mai 
mult spor. La Fierăşti şi la Negoieşti clădi două frumoase biserici. 
Ţesea, împletea, broda şi pentru a culege cele mai frumoas emodele, 
scris şi prin vecini”, mai spune C. Gane. Împreuna cu fratele ei, 
Udrişte Nasturel, a contribuit la introducerea tiparul în Ţara 
Românească. Tot doamnei Elina i se datorează apariţia celor trei 
tipografii din Ţara Românească, de la  mănăstirile Govora, 
Câmpulung si Dealu. L-a ajutat pe frateie ei cărturar să scrie şi să 
traducă şi a susţinut financiar apariţia cărţilor în Ţara Românească. 
 Împreuna cu Udrişte Năsturel a tradus cartea „Urmarea lui Hristos” 
scrisă de  Thomas de Kempis, din limba latină în limba slavonă. 
Cartea a apărut la data 15 aprilie 1647, iar prefaţa  a fost semnată 
astfel ,,Doamnei Elena, stăpâna Ungrovlahiei, soţia prealuminatului 
domn şi voievod Io Matei Basarab“. Mamă nefericită   „Înţeleapta 
doamnă Elina”, aşa cum a fost supranumită de cronicarii vremii, a 
 fost o mamă fără noroc. Singurul ei fiu, Matei a murit de mic. În 
amintirea fiului ei,  şi-a botezat nepotul, pe fiul lui Udrişte Năsturel, 

 Mateiaş şi l-a înfiat, crescându-l ca pe propriul ei copil. Mateiaş, 
copilul înfiat a fost privit ca moştenitorul tronului lui Matei Basarb. A 
murit şi el la doar 17 ani, în 1643. Doamna Elina nu a avut niciodată 
alţi copii. Elina Basarab a murit de inimă în 1653  şi a fost 
înmormântată lângă fiul ei, Mateiaş, mort prematur. Matei Basarb a 
cerut ca pe piata funerară să se amintească lunga convieţuire avută 
împreună. „Pe piatra ei de mormânt în biserica în Biserica 
Domnească a Târgoviştei a pus să i se sape înduioşătoarele cuvinte, 
că au trăit împreuna de două ori douăzeci de ani”, scrie  istoricul C 
Gane.   Un an mai târziu a murit bonav şi domnitorul Matei Basarab, 
fiind înmormântat lângă soţia sa. Mormintele domneşti au fost 
pângărite de turci când aceştia au atacat Ţara Românească, la scurt 
timp după moartea domnitorului,  iar  trupurile celor doi au fost 
strămutate, în 1655, la Mănăstirea Arnota. Fiind o persoană cultă, 
posibil ca Doamna Elina și iubitorul ei soț și domnitor să fi ales cu 
bună știință aceste simboluri mitologice, respectiv grifonii. Astfel, în 
acea perioadă încă mai existau ecourile Vechii Biserici Pământene 
Valaho – Egiptene a Geților de Aur primordiali, ce au încercat să 
transmită adevărul despre viitor și să ne pregătească pentru acesta. 
Pragurile timpului sunt cele ale schimbării, ale primenirii, când „se 
termină” un timp și începe „un timp nou” (o nouă lume). Acestea nu 
au loc fără anumite metamorfoze planetare, prin schimbare de vibrații 
și de polaritate (judecată). Grifonii apar ca fiind cei ce fac legătura 
dintre tărâmuri, având forța leului și elanul vulturului ce se avântă în 
tării. Credința zalmoxiană propovăduia nemurirea și de aceea apar 
grifonii pe artefactele geto - dacice prețioase. De aceea apar și pe 
acestă piatră de mormânt, semnificând legătura peste timp, chiar și 
dincolo de moarte a celor doi soți, Elina și Matei Basarab.   
 
Surse: arhiepiscopiaramnicului.ro; wikipedia.org; 
foaienationala.ro; adevarul.ro; ortodoxwiki.org; opiniagiurgiu.ro; 
ziare.com; istorielocala.ro; ziarulnatiunea.ro  

Domnitorul Matei Basarab și Doamna Elina 

Resturi din piatra de mormant a lui Matei Basarab. Adesea, locurile de veci ale domnitorilor au fost profanate. 
Matei Basarab isi doarme insa somnul de veci la Manastirea Arnota, ctitoria sa. Initial, a fost ingropat in aceasta 
biserica din Targoviste, desi el ceruse sa fie inmormantat la Arnota. Ulterior, Radu Mihnea al III-lea i-a mutat 
osemintele la Arnota. 

Bucata de piatra a fost pe mormantul lui Mateias Basarab, fiul domnitorului. 
In partea opusa, gasim o alta piatra de mormant, una dintre cele mai frumoase de la noi din tara, in opinia mea… 
a Doamnei Elina, sotia lui Matei Basarab: 

Un grifon pe o lespede de mormant aflata la Targoviste 
GRIFON LEU – VULTUR? 
Biserica Domneasca, realizata in timpul lui Petru Cercel, fratele lui Mihai Viteazul. 

Doi grifoni pe o lespede de mormant aflata la Targoviste 

Biserica Domneasca, realizata in timpul lui Petru Cercel, la Târgoviște, unde se află 
piatra de mormânt a Doamnei Elina 

Grifonul din Tezaurul de la Surcea 
20 
 
 
Tezaurulprinciar getic de la Agighiol – grifonul de pe fundul cupelor clepsidră 
(fântâna adâncului) 
 
 
Grifon pe fundul cupei din Tezaurul descoperit la Porțile de Fier ? (aflat la 
Metropolitan Museum din New York - USA) 

Coifului princiar getic de aur de la Coțofenești (jud. Prahova). Aici apar apar grifoni pe 
rândul din spate de jos (în invizibil, fiind plasați la ceafă), dezmembrând diferite 
animale (cu bucăți din acestea în gură – cioc), ca simbol al momentului ruperii formelor 
vechi de viață și de apariție a altora (timpul judecății de apoi).   
 
Matrița bijutierului de la Sarmisegetusa Regia – cu grifoni 

Matrița bijutierului de la Sarmisegetusa Regia – cu grifoni 
 
 
Matrița bijutierului de la Sarmisegetusa Regia – cu grifoni 

Matrița bijutierului de la Sarmisegetusa Regia – cu grifoni 

Matrița bijutierului de la Sarmisegetusa Regia – cu grifoni 

Scutul de fier dacic „cu grifon” descoperit  în Cetatea Piatra Roșie (Muzeul Național de 
Istorie a României din București) 
 
 
 
Animal fantastic (cu aripi, corp de leu și cap de om; o Manticora?), pe un vas de aur din 
Tezaurul de la Sânnicolau Mare (în prezent aflat la Viena – Austria) 

Zgripțuroaica – o pasăre fantastică pe un vas de aur din Tezaurul de la Sânnicolau 
Mare (în prezent aflat la Viena – Austria). 

Sala cu grifoni din Cetatea Oradei 
 
